laion/Wikipedia-Exotic huggingface dataset:
דביבוני היער הירוק

דביבוני היער הירוק (באנגלית: The Raccoons) היא סדרת טלוויזיה מונפשת קנדית בת 60 פרקים, שהופקה לטלוויזיה בין השנים 1985 ל-1992. הסדרה שודרה בערוץ הראשון ב-1990 וגם בערוץ הילדים. לקראת סוף שנות התשעים הוא שודר בערוץ 2 זכיינית רשת, כששם שודרה גם העונה הראשונה של הסדרה. בשנת 2012 הסדרה דובבה מחדש ושודרה בערוץ ג'וניור. שיר הפתיחה העברי של הסדרה נכתב על ידי זיו סידי, שרון מלמד ולימור חביב, הולחן על ידי זיו סידי ואבנר חודורוב ובוצע על ידי שיר גוטליב. הסדרה עקבה אחר עלילותיהם של און הדביבון וחבריו ביער הירוק, אשר נאלצים להגן היער ולסכל את מזימותיו של איש העסקים מר מלכישוע ושלושת עוזריו החזירונים. און דביבון (Bert Raccoon) - און הוא דביבון שמח, אנרגטי ובר מזל. בעל ביטחון עצמי מופרז ביכולות של עצמו. ביטחון היתר הזה לפעמים מכניס אותו למצבים בעיתיים. הוא מתנהג בצורה ילדותית יותר מחבריו, ומביא עימו אנרגיה צעירה. לעיתים הוא גם יכול להיות נמהר מאוד; בדרך כלל און הוא חסר סבלנות בביצוע תוכניות או בהסדרת הצדק ביער הירוק. למרות חסרונותיו, און נאמן מאוד לחבריו, וחברו הטוב ביותר הוא בן חדק החידקון. טלי וראלף דביבון (Ralph and Melissa Raccoon) - זוג דביבונים. ראלף וטלי הם זוג נשוי צעיר, מהדמויות הנבונות והבוגרות יותר בסדרה. הם גדלו יחד, והם ידידים מהילדות של און דביבון. הם עובדים בעיתון המקומי בו ראלף הוא העורך וטלי היא הצלמת. מר מלכישוע (מכונה גם אב חדק החידקון) (Cyril Sneer) - אוכל נמלים ואיש עסקים אכזרי שלא יתן לאף אחד לעמוד בדרכו להרוויח כסף. דמות הנבל הראשית בסדרה. כל תוכניותיו מטורפדות לבסוף על ידי הדביבונים, ומפעם לפעם אפילו על ידי בנו אף חדק חידקון. בן חדק החידקון (Cedric Sneer) - בן חדק חידקון הוא הניגוד המושלם לאביו מר מלכישוע, הוא חנון, ביישן וחלש אופי. שלושת החזירונים (Lloyd, Boyd, and Floyd) - עוזריו של מר חדק החידקון. הופיעו לראשונה בעולם המגביל כשאליו שייפר הגיע לשם במטוס. תוך ביצוע משימותיו הם מקווים להערכה או לשכר. בפרק שבו עשו למר חידקון "חיים שכאלה",כשבפורמט עצמו כל אורח שואל את האורח שאלה, שאלו החזירונים את מעסיקם לגבי קבלת משכורתם, והוא ענה שאף פעם. שייפר (Schaefer) - כלב רועים. הכלב שייך לשומר היערות, משמש ביער כברמן. שימש כדמות הראשית בעונה הראשונה של הסדרה. שחורי (Broo) - כלב רועים אשר שייך גם לאון דביבון כחלק מהפרקים ובחלק אחר, גם לשומר היערות ושני ילדיו. הופיע לראשונה ככלבה של סופי בעולם המקביל שאליו הגיע שייפר באמצעות מטוס. סופי (Sophia Tutu) - חברתו של בן חדק חידקון. הופיעה לראשונה בעולם המקביל שאליו הגיע שייפר עם מטוס. הדובים (The Bears) - העובדים של מר חידקון. מר נוקס (Mr. Knox) - תנין שמשמש כחברו/יריבו של מר חידקון. באחד הפרקים צוין שמר חדק חידקון והוא חברים מילדות. נשוי לגברת ביידן-ביידן . גברת ביידן-ביידן (Lady Baden-Baden) - תרנגולת המשמשת כרעייתו של מיסטר נוקס וכיועצת המיסטית שלו. חד חידקון ומיסטר נוקס התחרו על ליבה, ולבסוף היא בחרה במיסטר נוקס בתור בעלה. בני דביבון (Bently Racoon) - אחיינם של מלי וראלף. משמש כחברם של און דביבון ומר חידקון. "דביבוני היער הירוק", במסד הנתונים הקולנועיים IMDb (באנגלית) "דביבוני היער הירוק", במסד הנתונים הקולנועיים KinoPoisk (ברוסית)
בוב הריסון

רוברט ויליאם "בוב" הריסון (באנגלית: Robert William "Bob" Harrison;‏ 12 באוגוסט 1927 - 3 במרץ 2024) היה כדורסלן אמריקאי, אשר שיחק בליגת ה-NBA בין השנים 1949–1958. לאורך הקריירה זכה ב-3 אליפויות NBA כשחקן מיניאפוליס לייקרס, השתתף פעם אחת במשחק האולסטאר כשחקן סנט לואיס הוקס, ורשם ממוצעים כוללים של 7.2 נקודות, 2.7 אסיסטים ו-2.5 ריבאונדים למשחק. הריסון נולד וגדל בעיר טולידו שבאוהיו. ב-3 בפברואר 1941, כשחקן קבוצת הכדורסל של "תיכון לגראנג'", קלע הריסון את כל 139 הנקודות של קבוצתו בניצחון מול "תיכון ארץ' סטריט" בתוצאה 139–8. במשחק הוא קלע 69 סלי שדה וזריקת עונשין אחת. בין השנים 1945–1949 למד באוניברסיטת מישיגן, ולאורך תקופתו בקבוצת הכדורסל שלה קלע 10.2 נקודות בממוצע למשחק. בעונת 1947/1948 הוביל את הקבוצה להעפלתה הראשונה אי פעם לטורניר אליפות המכללות, אך במשחק הראשון של הטורניר הפסידה מישיגן לאוניברסיטת הולי קרוס, בה שיחק בוב קוזי. בדראפט ה-NBA‏ 1949 נבחר הריסון על ידי קבוצת מיניאפוליס לייקרס, במדיה שיחק ב-4 וחצי עונותיו הראשונות ב-NBA. לאורך תקופתו במיניאפוליס שימש כמחליפו מהספסל של הרכז סלייטר מרטין, וזכה עם הקבוצה ב-3 אליפויות NBA בעונות 1950, 1952 ו-1953. במשחק השביעי והמכריע של סדרת הגמר 1952, מול ניו יורק ניקס, הצטיין הריסון כשקלע 14 נקודות בניצחון הלייקרס בתוצאה 82–65. במהלך עונת 1953/1954 נמכר הריסון למילווקי הוקס. בעונת 1955/1956 נבחר להשתתף במשחק האולסטאר של ה-NBA, לצד חברו לקבוצה בוב פטיט, על אף שהציג ממוצעים צנועים של 8.6 נקודות ו-3.8 אסיסטים למשחק. בדצמבר 1956 נמכר על ידי ההוקס לקבוצת סירקיוז נשיונלס. בסיום עונת 1957/1958 עזב את הנשיונלס ופרש ממשחק, בגיל 30. בין השנים 1958–1968 אימן את קבוצת הכדורסל של מכללת קניון, אשר באוהיו. בשנת 1968 מונה למאמן קבוצת אוניברסיטת הרווארד, וב-5 עונותיו בתפקיד רשמה תחתיו הקבוצה מאזן כולל של 59 ניצחונות ו-70 הפסדים (45.7%). בסיום עונת 1972/1973 הוחלף כמאמן הקבוצה על ידי סאץ' סנדרס. נפטר ב-3 במרץ 2024. מדיה וקבצים בנושא בוב הריסון בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות הקריירה של הריסון ב-NBA, באתר basketball-reference.com בוב הריסון, באתר לוס אנג'לס טיימס, 12 בפברואר 2011 סטטיסטיקות המכללות של הריסון, באתר sports-reference.com סטטיסטיקות המשחק בין מישיגן להולי קרוס, באתר sports-reference.com רשימת הנבחרים בדראפט 1949, באתר basketball-reference.com סטטיסטיקות המשחק בין הלייקרס לניקס, באתר basketball-reference.com סאגת בוב הריסון, באתר thecrimson.com,‏ 11 במרץ 1976 סטטיסטיקות האימון של הריסון בליגת המכללות, באתר sports-reference.com
האריה מנמאה

לפי המיתולוגיה היוונית, האריה מנמאה הוא אריה מפלצתי ששכן בנמאה, מצפון לארגוס. לגבי הוריו של האריה מנמאה יש גרסאות שונות: על פי התאוגוניה של הסיודוס אלו הם אכידנה יחד עם אורתוס. האריה והספינקס הם בניהם של כימרה ואורתוס. האריה והספינקס היו הצאצאים של טיפון ואכידנה. האריה הוא בנם של זאוס וסלנה. האריה מנמאה היה מגיח ממערה בעלת שני פתחים ומשמיד כל מי שמצא בדרכו. עורו היה חסין לכל כלי נשק מכל סוג שהוא. רק ציפורניו של האריה יכלו להוריד את הפרווה מעל גופו. המשימה הראשונה שהוטלה על הרקולס הייתה להביא לאוריסתאוס את עור האריה. לכך יש קשר מסוים עם משימתו השנייה כי ההידרה מלארנה הייתה צאצא של האריה. הרקולס טיפס על ההר, פילס דרך בסבך השיחים, ולפנות ערב הבחין באריה הענקי וירה בו חץ. אלא שעורו של האריה היה חסין בפני כלי נשק, והחץ החליק מעליו בלא שיעורר את תשומת לבו. החץ השני פגע בחזהו של האריה, אך גם הוא לא חדר אל תוך גופו אלא צנח בין רגליו. אז הבחין האריה בהרקולס וזינק לעברו. הרקולס הלם באלה על ראש האריה אך האלה שהייתה עשויה מענף עץ זית, נשברה. האריה לא נפגע, רק עיניו התערפלו והוא נסוג למאורתו. הרקולס חסם את מבואה האחורי של המאורה ופרץ מפתחה הקדמי. ומכיוון שהבין שנשק לא יועיל לו החליט להאבק באריה בידיים חשופות. הוא תפס את האריה מגבו כדי לא להפגע מציפורניו ולפת בעוצמה את צווארו. וכך בעודו דורך בכפות רגליו על בהונותיו של האריה ומחשק בירכיו את צלעותיו, חנק אותו הרקולס למוות. האריה מת, אך מכיוון שעורו היה חסין בפני כלי נשק, אי אפשר היה לחתוך אותו בסכין כדי להפשיטו, ולכן הרקולס השתמש בציפורני האריה כדי לחתוך את העור. מאז נהג הרקולס להתעטף בעור הזה כשריון, וראש האריה שימש לו כקסדה. כשהופיע כך במיקנה נבהל אוריסתאוס ומאז אסר עליו להיכנס העירה עם שללו. על מנת לשבח את ניצחונו של הרקולס נקבעו "המשחקים הנמאים" ביוון. בספר פרסי ג'קסון וקללת הטיטאן פרסי מצליח להביס את האריה מנמאה על ידי הלעטתו במזון לאסטרונאוטים, שממנו הוא נחנק. עורו של האריה הפך למעיל פרווה חסין כדורים. פרסי מעניק את המעיל כמנחה לאביו בתמורה להגנה על גרובר והאופיאוטאורוס במסעם לאולימפוס. מדיה וקבצים בנושא האריה מנמאה בוויקישיתוף
עלי סביח

עלי סביח (בסומלית: Cali Sabiix; בערבית: علي صبيح) היא עיר שנמצאת במחוז עלי סביח (אנ') שבג'יבוטי. העיר נמצאת כ-8.5 ק"מ מאתיופיה, כ-32 ק"מ מסומליה, וכ-61 ק"מ מבירת ג'יבוטי, ג'יבוטי. בעלי סביח אקלים צחיח למחצה חם. גובה היישוב, מעל 750 מטר מעל פני הים, ממתן במקצת את האקלים. הטמפרטורה הממוצעת היא 28 מעלות צלזיוס. החודש הכי חם הוא מאי (34 מעלות צלזיוס). החודש הכי קר הוא ינואר (22 מעלות צלזיוס). כמות המשקעים הממוצעת היא 270 מילימטרים בשנה. חודש אוגוסט הוא החודש שיש בו הכי הרבה גשם (72 מ"מ גשם), וחודש דצמבר הוא החודש שיש בו הכי פחות גשם (1 מ"מ גשם). העיר נמצאת ליד הכביש RN5. בנוסף, שדה התעופה עלי סביח (אנ') נמצא בסמוך לעיר. העיר נמצאת על קו הרכבת של אדיס אבבה וג'יבוטי. טורקיה בייברט (אנ'), טורקיה צ'ילה ויקונה (אנ'), צ'ילה קנדה קאמלופס, קולומביה הבריטית, קנדה מדיה וקבצים בנושא עלי סביח בוויקישיתוף Djibouti: Regions, Major Cities & Towns - Population Statistics, Maps, Charts, Weather and Web Information, www.citypopulation.de Ali Sabieh', Djibouti, www.geonames.org Ali Sabieh, Mapcarta (באנגלית) Google Maps, Google Maps (באנגלית) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
טאג'ורה

טאג'ורה (בעפרית: Tagórri; בערבית: تاجورة; בסומלית: Tajuura) היא עיר שנמצאת במחוז טאג'ורה (אנ'), שבג'יבוטי. העיר נמצאת כ-34 ק"מ מבירת ג'יבוטי, ג'יבוטי. הטמפרטורה הממוצעת היא 31 מעלות צלזיוס. החודש הכי חם הוא ספטמבר (34 מעלות צלזיוס). החודש הכי קר הוא דצמבר (26 מעלות צלזיוס). כמות המשקעים הממוצעת היא 536 מילימטרים בשנה. חודש יולי הוא החודש הגשום ביותר (123 מ"מ גשם), וחודש נובמבר הוא החודש היבש ביותר (9 מ"מ גשם). העיר נמצאת ליד הכביש RN9. שדה התעופה טאג'ורה (אנ') נמצא בסמוך לעיר. ספרד אלמריה, ספרד תימן מוח'א, תימן מדיה וקבצים בנושא טאג'ורה בוויקישיתוף Djibouti: Regions, Major Cities & Towns - Population Statistics, Maps, Charts, Weather and Web Information, www.citypopulation.de Tadjourah, Djibouti, www.geonames.org Tadjoura, Mapcarta (באנגלית) Google Maps, Google Maps (באנגלית) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים באפריקה. אתם מוזמנים לתרום לוויקיפדיה ולהרחיב אותו.
פיאצה דלה רפובליקה

פיאצה דלה רפובליקה או כיכר הרפובליקה ברומא (באיטלקית: Piazza della Repubblica) היא כיכר מעגלית בראש גבעת וימינאלה, בסמוך לתחנת טרמיני. בפיאצה נמצאת בזיליקת סנטה מריה דלי אנג'לי דיי מרטירי. הפיאצה סמוכה לתחנת הרכבת התחתית "רפובליקה – תיאטרון האופרה של רומא", וממנה מתחיל אחד הרחובות הראשיים של רומא, ויה נציונאלה. שמה הקודם של הכיכר, Piazza dell'Esedra, שעדיין נפוץ גם בימינו, מקורו באכסדרה הגדולה של מרחצאות דיוקליטיאנוס, המעניקה לפיאצה את צורתה. האכסדרה שנמצאה במרחצאות דיוקליטיאנוס שולבה בגנים שבנה הקרדינל ז'אן די בלה; עם מותו בשנת 1560 נרכשה האדמה על ידי הקרדינל קארלו בורומאו, ובסופו של דבר הגיעה לבעלותו של הקרדינל אלסנדרו ספורצה בשנת 1579. בין השנים 1598 ל-1600 הועברה האכסדרה לכנסייה. ואז, בשנת 1885, דרך ויה נציונאלה חתכה באמצע את מבנה זה. הפורטיקואים סביב הכיכר, שנבנו בשנים 1887–1898 על ידי גייטנו קוך, היו לזכר המבנים העתיקים שעמדו באותו המיקום. מזרקת הנאיאדות (באיטלקית: Fontana delle Naiadi) הייתה במקור מזרקת אקווה פיה (המחוברת לאמת המים של אקווה מרסיה), שהוקמה על ידי האפיפיור פיוס התשיעי בשנת 1870. עבודת בנייתה הושלמה בשנת 1888, ובמקור פוסלו ארבעה אריות עשויים טיח שתוכננו על ידי אלסנדרו גריירי. אלה הוחלפו בשנת 1901 בפסלים של נאיאדות על ידי מריו רוטלי מפלרמו, סבא רבא של הפוליטיקאי וראש עיריית רומא לשעבר, פרנצ'סקו רוטלי. ארבעת הנאיאדות המוצגות הן: נימפה של האגמים (ניתנת לזיהוי עם הברבור שהיא מחזיקה), נימפה של הנהרות (משתרעת על מפלצת הנהרות), נימפת האוקיינוסים (רוכבת על סוס המסמל את הים), נימפה של מי התהום (נשענת על דרקון מסתורי). במרכז המזרקה נמצאת קבוצה של גלאוקוס (אל נבואי במיתולוגיה היוונית), המסמלת את שליטתו של האדם על כוח הטבע ומחליף פסל קודם. מדיה וקבצים בנושא פיאצה דלה רפובליקה בוויקישיתוף ערך זה הוא קצרמר בנושא איטליה. אתם מוזמנים לתרום לוויקיפדיה ולהרחיב אותו.
אפרואינסקטיפילים

אפרואינסקטיפילים (שם מדעי: Afroinsectiphilia; משמעות השם: "אוכלי חרקים אפריקנים") היא קבוצת יונקי שליה השייכת לקבוצת האפרותריה. כיום כלולים בקבוצה זו שלוש סדרות הכוללות מיני יונקים החיים רק באפריקה ובאי הסמוך מדגסקר. הם הניזונים מחרקים, ובמראם מזכירים מעט חדפיים או קיפודיים. עם זאת, בדיקה פילוגנטית ומורפולגית לא מצאה אף קשר לאוכלי החרקים וקרוביהם העיקריים הם הפילאים והשפנאים. הדמיון בינם לאוכלי החרקים הרגילים הוא כתוצאה מאבולוציה מתכנסת, עקב אורח חיים דומה. יש המשייכים את השנבובאים ל-Pseudungulata, קבוצה נפרדת הקרובה לפיינונגולטה, אך חוקרים אחרים רואים בהם צאצאים לאבות דמויי-טנרקים ומשייכים אותה לקבוצה זו. למיני הקבוצה ישנו גוף קטן יחסית, אורח חיים פעלתני, מבנה רגליים בעלי אצבעות עבות המזכירות מעט פרסות, ולרובם חוטם צר ומוארך ולסתות מוארכות בעלי מעט שיניים טוחנות. סדרה שנבובאים (Tubulidentata) ובה סוג ומין יחיד: שנבוב סדרה Ptolemaiida - נכחדה קבוצה Afroinsectivora סדרה חדפי פיל (Macroscelidea) סדרה טנרקאים (Afrosoricida) חלק מהחוקרים מוסיפים גם את הסדרה הנכחדת Bibymalagasia, בה נכלל הפלסיורקטרופוס או השנבוב המלגשי (Plesiorycteropus), אך כיום הוא נחשב לחלק מהטנרקאים. טנרק מצוי ארכף אדום-ראש שנבוב Ptolemaia מדיה וקבצים בנושא אפרואינסקטיפילים בוויקישיתוף
ויה נציונאלה

ויה נציונאלה (באיטלקית: Via Nazionale) הוא רחוב ברומא, המשתרע מפיאצה דלה רפובליקה לכיוון פיאצה ונציה. תחילה הרחוב נקרא בשם "ויה פיה" (via Pia), לכבוד האפיפיור פיוס התשיעי, שרצה לחבר את תחנת טרמיני למרכז העיר. הקמת הרחוב הושלמה בסוף המאה ה-19 הודות לשאיפתם של מספר דמויות של איחוד איטליה ליצור "רומא חדשה" כבירת הממלכה המאוחדת של איטליה. הרחבת עורק זה הייתה הכרחית ליצירת קשר בין טרמיני, התחנה המרכזית של רומא, לבין חלקה המאוכלס ביותר של העיר, והדרך החדשה הורחבה עד לגדה המזרחית של נהר הטיבר עם קורסו ויטוריו עמנואלה השני (Corso Vittorio Emanuele II). מדיה וקבצים בנושא ויה נציונאלה בוויקישיתוף ערך זה הוא קצרמר בנושא איטליה. אתם מוזמנים לתרום לוויקיפדיה ולהרחיב אותו.
פרנקלין (להקה)

פרנקלין היה הרכב מוזיקלי ישראלי. חברי ההרכב הם אביחי נפתלי, אמיר שדה ובן מאור. ההרכב הוקם ב-2009 על ידי אביחי נפתלי, אמיר שדה ובן מאור. ב-2010 הוציא ההרכב את שירו הראשון, "חברה". ב-2012 הוציאו את השיר "או מיי גאד". ב-2016 חודש השיר על ידי הזמר האיראני ארש והראפר האמריקאי סנופ דוג, תוך שניתן הקרדיט לחברי ההרכב על כתיבתו. ב-2015 הוציאו את אלבום הבכורה שלהם, "דבר איתי חופש". לאחר פירוק ההרכב, יצא אביחי נפתלי לקריירת סולו. אמיר שדה ובן מאור יצאו לקריירה כצמד, בשם "אמיר ובן". ב-2020, עקב מגפת הקורונה, העלו "אמיר ובן" לערוץ היוטיוב שלהם סרטון איחוד של ההרכב יחד עם אביחי נפתלי, תוך שהם מבצעים את שירם "דבר איתי חופש". 2015: דבר איתי חופש אסף נבו, ‏תכירו את "פרנקלין", הלהקה הכי מגניבה בארץ, באתר ‏מאקו‏, 21 בפברואר 2013 אמיר ובן, אביחי נפתלי (פרנקלין) - דבר איתי חופש 2020 בבידוד, סרטון באתר יוטיוב (אורך: 0:06)
קספר אסגרן

קספר אסגרן (בדנית: Kasper Asgreen; נולד ב-8 בפברואר 1995) הוא רוכב אופני כביש דני בקבוצת סודאל - קוויק-סטפ. אסגרן הוא מנצח רונדה ון פלנדרן ב-2021. הוא היה חלק מסגל קבוצת דקוניניק קוויק-סטפ גם בעת זכייתה במדליית הזהב באליפות העולם בנגד השעון לקבוצות ב-2018. בנוסף לכך, הוא סגן אלוף אירופה בנגד השעון לשנת 2019. אסגרן נולד בקולדינג. בתור חובבן, הוא סיים במקום ה-5 באליפות העולם עד גיל 23 בנגד השעון בשנת 2016, 50 שניות מזוכה מדליית הזהב מרקו מאתיס הגרמני. ב-2017, ניצח אסגרן את הקטע הראשון בטור דה ל'אווניר. אסגרן הפך למקצוען בשנת 2018, עם הצטרפותו לקבוצת קוויק-סטפ פלורס. באוגוסט ערך את הופעת הבכורה שלו בגרנד טור, כשנבחר לוואלטה אספנייה. התוצאה הטובה ביותר שלו במרוץ הגיעה בקטע ה-16 שהיה נגד השעון, כשסיים עשירי. אסגרן סייע לאנריק מאס לסיים שני את הוואלטה, אחרי סיימון ייטס. לאחר הוואלטה, היה אסגרן חלק מסגל קוויק-סטפ פלורס לאליפות העולם בנגד השעון לקבוצות וזכה איתם במדליית הזהב. ב-17 באפריל 2019 השתתף אסגרן במונומנט רונדה ון פלנדרן, לאחר שאלברטו בטיול הוביל מקדימה והיה בדרכו לניצחון, תקף אסגרן בקילומטרים האחרונים מהדבוקה שאחרי בטיול והספיק לסיים שני אחריו, 14 שניות מבטיול המנצח ו-3 לפני הדבוקה המרכזית. חודש וכמה ימים אחר כך, התחרה אסגרן בטור של קליפורניה וניצח את הקטע השני, לאחר שגבר על טיג'יי ואן גארדרן בספרינט הסיום. לבסוף סיים את המרוץ במקום השלישי, 17 שניות מטאדיי פוגאצ'אר המנצח ושנייה אחת מסרחיו היגיטה שסיים שני. באליפות דנמרק, ניצח אסגרן את נגד השעון וסיים שני במרוץ הכביש. הוא השתתף לראשונה בטור דה פראנס והיה חלק מ"רכבת" הספרינט של אליה ויוויאני, וסייע לו לנצח את הקטע ה-4 במרוץ. בקטע ה-17 היה אסגרן חלק מקבוצת בריחה גדולה ששרדה עד הסיום, והוא סיים שני את הקטע, 37 שניות אחרי מטאו טרנטין המנצח. לאחר הטור, זכה אסגרן במדליית כסף באליפות אירופה בנגד השעון, לאחר שהגיע 19 שניות אחרי רמקו אוונפול. אסגרן ניצח את הקטע השלישי בטור של גרמניה, לאחר שגבר על יספר סטויבן בספרינט הסיום. ב-2020, חבר אסגרן לקבוצת הבריחה במרוץ קורנה–בריסל–קורנה כשנשארו 30 קילומטרים לסיום, אסגרן עזר לה להגדיל את הפער שלה מהפלוטון ובהמשך ניער מעליו את שאר הרוכבים בבריחה כשהוא נשאר בקדמת המרוץ לבד, אסגרן הצליח לשרוד עד הסוף וניצח את המרוץ, כשהוא הופך לדני הראשון מזה 26 שנים (רולף סורנסן ב-1996) שמנצח במרוץ. מדיה וקבצים בנושא קספר אסגרן בוויקישיתוף קספר אסגרן, ברשת החברתית אקס (טוויטר) קספר אסגרן, ברשת החברתית אינסטגרם קספר אסגרן, באתר olympedia.org קספר אסגרן, באתר Cycling Archives Ronde Van Vlaandren | 2019 Edition, procyclingstats.com
רק שירי אהבה

"רק שירי אהבה" הוא אלבום אוסף, שהוציא אביב גפן בחברת ארומה מיוזיק. האלבום יצא לקראת חג הפסח בשנת 2007 וכלל 20 שירי אהבה שהוקלטו על ידי גפן בזמן שהיה חתום בחברת הד ארצי (בזמן יציאת האלבום היה גפן חתום בחברת הליקון). לקראת השקת האלבום נערכה הופעה מיוחדת בהאנגר 11 בתל אביב בה התארחו יהונתן גפן, ארקדי דוכין, איה כורם, שלומי שבן ודניאל סלומון. בנוסף, התארח בהופעה סטיבן וילסון, שותפו של גפן בלהקת בלאקפילד. לילות לבנים (מתוך: לילות לבנים) האם להיות בך מאוהב (מתוך: אביב גפן III) מלאך (מתוך: שומקום) כוכבי בלילה (מתוך: המכתב) עניין (מתוך ירח מלא - האוסף) השיר שלנו (מתוך: לילות לבנים) זה רק הלב שכואב לך (מתוך: עם הזמן) שנינו שווים (מתוך: זה רק אור הירח) יש לך אותי (מתוך: המכתב) המכתב (מתוך: המכתב) אולי (מתוך: עכשיו מעונן) קנאה (מתוך: המכתב) אהבנו (מתוך: שומקום) אמש (מתוך: זה רק אור הירח) אתה פה חסר לי (נכתב על ידי אביב גפן, בוצע במקור על ידי נורית גלרון באלבום בתוך הסערות) שלכת (מתוך: עכשיו מעונן) שיר עצוב (מתוך: ממנטו מורי) שוב פעם (מתוך: עכשיו מעונן) לילה (מתוך: חלולים) בשבילך (מתוך: עם הזמן)
סימון סשלר

סימון סשלר (בסלובנית: Simon Sešlar; נולד ב-5 באפריל 1974) הוא כדורגלן עבר סלובני ששיחק בעמדת הקשר וכיום משמש כמאמנה של ברז'יצה. סשלר התחיל את הקריירה שלו בקבוצת הכדורגל של צליה. בשנת 1991 הצטרף לקבוצה הבוגרת, בה שיחק 7 שנים. בשנת 1998, סשלר חתם באולם 1846 מהבונדסליגה השנייה, בה שיחק עונה אחת. בקיץ 1999, חזר לסלובניה וחתם במריבור. כבר בתחילת הקדנציה שלו, סשלר היה שותף לעליה ההיסטורית של מריבור לשלב הבתים של ליגת האלופות, שהייתה גם הראשונה של מועדון כדורגל סלובני כלשהו. בכל שלוש עונותיו במריבור, סשלר זכה עמה באליפות המדינה. בינואר 2002 סשלר חתם בלירסה מליגת העל הבלגית. בתום העונה, לירסה ירדה לליגה השנייה וסשלר שוחרר. בקיץ 2002 חזר לקדנציה שנייה בצליה, שנמשכה שלוש עונות. בקיץ 2005 סשלר חתם בהפועל נצרת עילית מליגת העל. במשחק הראשון של העונה, סשלר כבש צמד בניצחון 1–2 נגד מ.ס. אשדוד. בינואר 2006 עזב את נצרת עילית וחתם בא.א.ל. לימסול מליגת העל הקפריסאית. בסיום העונה, חתם בTSV הארטברג האוסטרית, אך עזב כעבור זמן קצר וחזר לקדנציה שלישית בצליה, אחריה פרש ממשחק פעיל. לזכותו של סשלר, 20 הופעות בנבחרת סלובניה, בהן לא כבש אף שער. לאחר שפרש, סשלר אימן בין היתר בדראבינייה, אולמייני ודראבה פטוי מהליגות הנמוכות בסלובניה. החל משנת 2019, החל לשמש כמאמנה של ברז'יצה. מדיה וקבצים בנושא סימון סשלר בוויקישיתוף סימון סשלר, באתר Transfermarkt סימון סשלר, באתר Fussballdaten.de (בגרמנית) סימון סשלר, באתר WorldFootball.net סימון סשלר, באתר National Football Teams סימון סשלר, באתר FootballDatabase.eu פרופיל המאמן, באתר Transfermarkt ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סימון סשלר".
נחשון גאון

נחשון גאון (ובשמו המלא: רב נחשון בן רבי צדוק גאון), כונה הרנ"ג, היה רב, אסטרונום ומתמטיקאי. כיהן כראש ישיבת סורא בבבל במשך 7 שנים (ד'תרל"ב - ד'תרל"ט (872-879). בישיבתו למדו תלמידים רבים מכל רחבי העולם היהודי אחדים מהם אף התפרסמו בדורם ותשובתיהם נכנסו אף הם לקובצי תשובות הגאונים. אחד המפורסמים שבהם רב אלעזר בר שמואל ראש כלה מאליאנסה. פירש מסכתות בתלמוד וביאר מילים קשות במקרא. רב נחשון עסק רבות בלוח השנה העברי, במיוחד בחשבונות העיבור, ומיחסים לו את הטענה המוטעית שבכל 13 מחזורי עיבור של 19 שנים, שהם 247 שנים (רמ"ז בגימטריה), סימני הקביעות של השנים חוזרים תמיד, והמועדים חלים באותם ימים בשבוע. כתב "פירוש פיתגוראי" - פירוש נומרולוגי וסטטיסטי של פסוקים בתנ"ך. הוא פירש את התורה באמצעות מתמטיקה פיתגוראית, הביא פרשנות מדעית בתקופת ימי הביניים והיה בין הראשונים לכרוך את הדת (היהודית) עם המדע. יורשו בהנהגת אחת משתי הישיבות הגדולות בבבל בתקופת הגאונים הוא אחיו החורג (מצד אמו), הגאון צמח בן חיים. נחשון בן צדוק גאון, דף שער בספרייה הלאומית כתב יד, שלושה עשר מחזורים- הלוח העברי, ניו יורק, מאה 13, בפרויקט "כתיב" באתר הספרייה הלאומית ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ג'ון וויק 2

ג'ון וויק 2 (באנגלית: John Wick: Chapter 2) הוא סרט פעולה אמריקאי משנת 2017, בבימויו של צ'אד סטהלסקי בו מככבים קיאנו ריבס, קומון, לורנס פישבורן, ריקרדו סקמארסיו, רובי רוז, ג'ון לגוויזאמו, ואיאן מקשיין. זהו הסרט השני בסדרת סרטי ג'ון וויק. המתנקש לשעבר ג'ון וויק נאלץ לצאת לעזרת ראש ארגון הפשע סנטינו ד'אנטוניו אשר מערב אותו בניסיון לפרק אגדת מתנקשים בינלאומית מסוכנת. בעקבות כך ג'ון נאלץ לנסוע לרומא, שם הוא נלחם בכמה מהמתנקשים האימתניים והמיומנים ביותר בעולם. קיאנו ריבס - בתפקיד ג'ונתן "ג'ון" וויק, מתנקש לשעבר קומון - בתפקיד קאסיאן, שומר הראש הראשי של ג'יאנה לורנס פישבורן - בתפקיד באורי קינג, ראש ארגון פשע בולט ריקרדו סקמארסיו - בתפקיד סנטינו ד'אנטוניו, ראש ארגון פשע שמאלץ את וויק לבצע התנקשות רובי רוז - בתפקיד ארס, מתנקשת אשר עובדת עבור סנטינו ג'ון לגוויזאמו - בתפקיד אורליו, הבעלים של בית עסק המתמחה בטיפול בכלי רכב גנובים איאן מקשיין - בתפקיד וינסטון, הבעלים והמנהל של מלון קונטיננטל בניו יורק, דמות מרכזית בעולם התחתון אתר האינטרנט הרשמי של ג'ון וויק 2 (באנגלית) אתר האינטרנט הרשמי של ג'ון וויק 2 (באנגלית) אתר האינטרנט הרשמי של ג'ון וויק 2 (באנגלית) ג'ון וויק 2, ברשת החברתית פייסבוק "ג'ון וויק 2", במסד הנתונים הקולנועיים IMDb (באנגלית) "ג'ון וויק 2", באתר נטפליקס "ג'ון וויק 2", באתר AllMovie (באנגלית) "ג'ון וויק 2", באתר Rotten Tomatoes (באנגלית) "ג'ון וויק 2", באתר Box Office Mojo (באנגלית) "ג'ון וויק 2", באתר Metacritic (באנגלית) "ג'ון וויק 2", באתר אידיבי "ג'ון וויק 2", תסריט הסרט באתר Scripts.com (באנגלית) "ג'ון וויק 2", באתר Prime Video (באנגלית) "ג'ון וויק 2", במסד הנתונים הקולנועיים KinoPoisk (ברוסית) ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
חופמי תלת-צווארון

חופמי תלת-צווארון או חופמי שלוש-פסים (שם מדעי: Charadrius tricollaris) הוא מין של חופמי קטן, בעל תפוצה נרחבת ברוב מזרח ודרום אפריקה ומדגסקר, וניתן למצוא אותו בעיקר בנהרות, בריכות ואגמים. מין זה לעיתים רבות נצפה בתור פרט בודד, אך לעיתים הוא מתלהק ללהקות קטנות. הוא צד חרקים, תולעים וחסרי חוליות אחרים. הוא דוגר על הקרקע, כמו מרבית מיני החופמים. קריאתו החופמי תלת-צווארון היא שריקה חדה. ב-12 באפריל 2020 אותר לראשונה חופמי תלת-צווארון בישראל, בבריכות הדגים של קיבוץ מעיין צבי. במערב הפלארקטי היה מוכר עד אז רק ממצרים, שם נצפה מספר פעמים מאז 1993. ב-2009 נמצא זוג עם 2 צעירים, ומאז נצפה מקנן בקביעות. אורכו של החופמי תלת-הצווארון הבוגר הוא כ-18 סנטימטרים. יש לו זנב וכנפיים ארוכות שמבדילות אותו משאר החופמיים. חלקו העליון הוא חום, וחלקו התחתון הוא לבן חוץ משני פסים שחורים על החזה אשר מופרדים על ידי פס לבן ונותנים למין זה את שמו. דגם הראש בולט. עם כיפה שחורה, פס גבה לבן שנמתח מהמצב הלבן עד לאחורי הצוואר, ופנים אפורות אשר נעשות חומות בצוואר. טבעת העין ובסיס המקור השחור אדומים. הזוויגים זהים, ואין הבדל בין הזכר לנקבה אשר ניתן לראותו בשדה. מדיה וקבצים בנושא חופמי תלת-צווארון בוויקישיתוף חופמי תלת-צווארון, באתר ITIS (באנגלית) חופמי תלת-צווארון, באתר NCBI (באנגלית) חופמי תלת-צווארון, באתר GBIF (באנגלית) חופמי תלת-צווארון באתר הרשימה האדומה של IUCN אילנה קוריאל, לראשונה: חופמי תלת צווארון נצפה בישראל, באתר ynet, 13 באפריל 2020 Haas, Marcel & Legrand, Vincent & Monticelli, David., Three-banded Plovers breeding at Aswan, Egypt, in 2009, Dutch Birding 32(2):126-128